Diari Oficial de la Generalitat Valenciana


Sumari del DOGV 7154, del 18-11-2013 (2013/10459)

DECRET 171/2013, de 15 de novembre, del Consell, pel qual es deroga el Decret 228/2003, de 14 de novembre, del Consell, sobre comercialització i venda de pa.
-------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/11/15/171/dof/vci/html**

### Dades del document

Número de DOGV
:   7154

Data del DOGV
:   18-11-2013

Secció del DOGV
:   I. DISPOSICIONS GENERALS

Número del document
:   2013/10078


Data del document
:   15-11-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Decret

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * venda al detall
    * comercialització
    * indústria agroalimentària
    * fleca
    * pa
    * legislació
    * aplicació de la llei

DECRET 171/2013, de 15 de novembre, del Consell, pel qual es deroga el Decret 228/2003, de 14 de novembre, del Consell, sobre comercialització i venda de pa. [2013/10578]  
PREÀMBUL  
  
El Reial Decret 176/2013, de 8 de març, pel qual es deroguen totalment o parcialment determinades reglamentacions tecnicosanitàries i normes de qualitat referides a productes alimentaris, que té caràcter de norma bàsica, va derogar parcialment la reglamentació tecnicosanitària per a la fabricació, circulació i comerç del pa i pans especials aprobada pel Reial Decret 1137/1984, de 28 de març. Això comporta la supressió de diferents exigències vinculades a les condicions dels establiments de venda, els requisits de la venda de pa i productes envasats, condicions d'envasament, etiquetatge, retolació, transport i distribució, així com el règim sancionador.  
En conseqüència, ha desplaçat l'aplicació de la normativa autonòmica continguda en el Decret 228/2003, de 14 de novembre, del Consell, sobre comercialització i venda de pa, el contingut del qual ha quedat obsolet.  
Per això, a fi d'actualitzar l'ordenament jurídic autonòmic de la Comunitat Valenciana en esta matèria i evitar qualsevol confusió respecte d'això als destinataris de la seua regulació, es considera oportú derogar l'esmentat Decret 228/2003.  
En virtut del que s'ha expressat anteriorment, i de conformitat amb la competència prevista en l'article 18.f de la Llei 5/1983, de 30 de desembre, del Consell, a proposta del conseller d'Economia, Indústria, Turisme i Ocupació, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 15 de novembre de 2013,  
  
DECRETE  
  
Article únic. Derogació del Decret 228/2003, de 14 de novembre, del Consell  
Queda derogat el Decret 228/2003, de 14 de novembre, del Consell, sobre comercialització i venda de pa.  
  
DISPOSICIÓ ADDICIONAL  
  
Única. Incidència econòmica en la dotació de gasto  
La implementació i posterior desplegament d'este decret no podrà tindre cap incidència en la dotació de tots i cada un dels capítols de gasto assignats a la conselleria competent per raó de la matèria, i, en tot cas, haurà de ser atés amb els mitjans personals i materials de l'esmentada conselleria.  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
València, 15 de novembre de 2013  
  
El president de la Generalitat,  
ALBERTO FABRA PART  
  
El conseller d'Economia, Indústria, Turisme i Ocupació,  
MÁXIMO BUCH TORRALVA


Còpia Permalink ELI